open-index/open-wikipedia-markdown huggingface dataset:
Militærhospitalet

**Militærhospitalet** er betegnelsen på en panelt, laftet tømmerbygning fra 1807, idag ved Grev Wedels plass i Oslo. Bygningen var opprinnelig et hospital for soldater, derav navnet Militærhospitalet.

## Militærhospitalet i dag
I dag (2017) holder den militære enheten Forsvarsmateriell til i Militærhospitalet.

Tidligere hadde anlegget huset ulike offentlige kulturinstitusjoner. Norsk kulturråds administrasjon, Fond for lyd og bilde, Statens kunstnerstipend og Musikkfondene flyttet fra Militærhospitalet til Mølleparken 2 ved Akerselva i 2013. Selskabet for Oslo Byes Vel holdt også til i Militærhospitalet, men flyttet ved utgangen av 2015 til andre lokaler i nærheten. Etaten Forsvarsmateriell, som ble opprettet 1. januar 2016, flyttet inn i Militærhospitalet i 2016.

## Historie
Opprinnelig ble Militærhospitalet oppført på Damløkken, Akersgata 44, i 1807 av arkitekt og byggmester Johan Raphael Pousette. Militærhospitalet måtte bygges da det var så mange syke og sårede soldater inne på Akershus festning at dette ble et sikkerhetsproblem. I tillegg raste Napoleonskrigene i Europa, og man ville være forberedt på at behovet kunne øke ytterligere.

Som følge av uavhengigheten i 1814, hadde Norge som gjenoppstått suveren stat behov for å få et eget Rikshospital, og alle bygningene i kvartalet ble ominnredet til dette formålet. Ved denne anledningen ble Militærhospitalet kledd med utvendig panel. Nasjonens nye rikshospital åpnet i disse i 1826, og holdt til her fram til 1883, da det flyttet inn i nye bygninger i Pilestredet. Deretter huset kvartalet offentlige kontorer, både for departementer og politiet og påtalemyndigheten.

Ved rivningen av Empirekvartalet ble bygningen demontert og lagret på Norsk Folkemuseum på Bygdøy. I 1983 ble bygningen gjenreist der den står idag.

## Referanser


## Eksterne lenker
*
* Artikkel fra Kulturrådets nettsider om Militærhospitalet
* Artikkel fra Artemisia om Militærhospitalets arkitektur
* Bilde av Militærhospitalet:
Hurtigruten 365

***Hurtigruten 365*** er en norsk dokumentarserie om hurtigruteskipet MS «Midnatsol» som gikk på NRK1 i 2006. I serien skildres livet ombord på hurigruta i løpet av et år. Serien var produsert og vist av NRK og bestod av totalt 20 episoder. Den ble innspilt i 2005.  

Serien var verdens første digitale TV produksjon, i det den var den første i verden til å benytte filbasert digital teknologi i en slik skala.

## Referanser


## Eksterne lenker
*
Ole Kristian Holthe

**Ole Kristian Holthe** (født 1943) er en norsk statsviter, fredsforsker og diplomat. 

Holthe var i flere år tilknyttet Institutt for fredsforskning (PRIO) som hovedfagsstudent og stipendiat og som instituttbestyrer i 1975–76. Han gikk deretter over i utenrikstjeneste og har blant annet vært ambassadør i Iran.

## Referanser


## Eksterne lenker
Hamna

**Hamna** er et område på nordvestsiden av Tromsøya. De fleste innbyggerne i Hamna arbeider i andre bydeler, slik at den kan regnes som en drabantby. Det er mulig å kjøre gjennom Hamna via Ringvegen. I Hamna finnes det to barneskoler; Hamna skole (nord i Hamna) og Solneset skole (sør i Hamna). Siste store utbygging av Hamna er på toppen av Hamna (mot «gammel-Hamna» – klengenavn for den første bebyggelsen i Hamna) og er logisk nok kalt for «Hamnaåsen» eller «Hamnatoppen».

Fra 2013 til 2017 ble Hamna regnet som et eget tettsted, men har ellers inngått som en del av tettstedet Tromsø.

Høyeste punkt på Tromsøya er Varden med en høyde på 159 moh. Varden ligger som et midtpunkt mellom Hamna og Stakkevollan.

Per 1. januar 2023 er det en nærbutikk i Hamna, som også står for håndtering av post for Posten Norge.

Det lokale idrettslaget Hamna Idrettslag ble stiftet i 1996 og driver blant annet med allidrett, fotball og turn..

## Gater og veier i Hamna

* Antennevegen
* Bakken
* Berglivegen
* Bevervegen
* Bjørnebekkvegen
* Dreggen
* Ekornvegen
* Fembøringen
* Fiskekroken
* Fiskeribølgen
* Gaupevegen
* Grevlingvegen
* Hamnavegen
* Haugstua
* Ildervegen
* Ilevegen
* Jarsteinen
* Jektvegen
* Jervvegen
* Kortbølgen
* Kuttersvingen
* Langbølgen
* Linstubben
* Minkvegen
* Mårvegen
* Notringen
* Otervegen
* Ringvegen (kun 225-768)
*Røyskattvegen
* Sjarkvegen
* Toftvegen
* Valbeinet
* Vågvegen
* Årevegen
* Åttringen

## Referanser
Flandern rundt 2009

**Flandern rundt 2009** ble arrangert 5. april 2009. Det var den 93. utgaven av Flandern rundt.

I tillegg til de 18 Protour-lagene, var også Landbouwkrediet-Colnago, Topsport Vlaanderen-Mercator, Barloworld, Cervélo TestTeam, Skil-Shimano, Vacansoleil Pro Cycling Team og Vorarlberg-Corratec på startstreken.

Stijn Devolder vant som året før etter et solobrudd noen mil før mål.  
 
## Resultater

## Eksterne lenker
*
Gulrandvikler

**Gulrandvikler** (*Spatalistis bifasciana*) er en sommerfugl som tilhører familien viklere (Tortricidae).

## Utseende
En liten (vingespenn 12 – 14 mm), bredvinget vikler. Forvingen er mørkt gråbrun med lys okerfarget spiss. Den kjennes lett på at vingen har to blå tverrstriper i den ytre delen. Bakvingen er gråbrun. Larven er grå, med brunsvart hodekapsel og glinsende brunsvarte ryggplater på det fremste og bakerste kroppsleddet.

## Levevis
Tradisjonelt har man regnet med at larvene til denne arten utvikler seg i fruktene ("bærene") til kornell, trollhegg og geitved. Men utvokste larver har også blitt funnet blant visne blader av eik og edelkastanje, og det er mulig at den ernærer seg av disse. De voksne sommerfuglene flyr i mai og juni. Den er sjelden i Norge og ble listet som nær truet (NT) i Norsk rødliste for arter fra 2006. Ved revisjonen i 2010 ble arten reklassifisert som ikke truet.

## Utbredelse
Den er utbredt i Vest- og Mellom-Europa. I Norge er den bare kjent fra Østfold.

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/s/spatalistis_bifasciana.html
* *Spatalistis bifasciana* på UK moths: https://web.archive.org/web/20071019024228/http://ukmoths.org.uk/show.php?bf=1034
* Fauna Europaea Web Service, utbredelsesdatabase for europeiske dyr: http://www.faunaeur.org/full_results.php?id=365131

## Eksterne lenker
*
Den avslørte Isis

**Den avslørte Isis. En hovednøkkel til gammel og ny vitenskap og teologi** *(Isis Unveiled: A master-key to the mysteries of ancient and modern science and theology)* er et bokverk i to bind om esoterisk filosofi av Helena Petrovna Blavatsky (1831–1891).

## Utgivelsen
Bokverket ble utgitt av forlaget *J.W. Bouton* i New York den 29. september 1877.

Blavatsky begynte arbeidet med bokverket i 1875, for å utrede teosofiens verdensoppfatning. Store deler av verket ble skrevet i byen Ithaca i Tompkins County i delstaten New York. Der oppholdt hun seg hjemme hos Hiram Corson (1828–1911), en professor i engelsk litteratur ved Cornell University i New York City.

Den opprinnelige planen var å kalle bokverket for «sløret til Isis» (*The Veil of Isis*).
Blavatsky oppdaget at denne tittelen allerede hadde blitt brukt i et verk fra  1861 av William Winwood Reade (1838–1875) om Rosenkorsordenen.

## Innhold
Første bind handler om vitenskap og andre bind om religion. Bokverket ble en sentral lærebok  innenfor Teosofisk Samfunn, og har også hatt stor innflytelse på mange nyreligiøse retninger.

Bindet om vitenskap er et oppgjør med materialismen innenfor samtidens vitenskap. Hun omtaler okkulte vitenskaper og skjulte naturkrefter som elementærånder. Hun omtaler emner som psykiske evner, og det ytre og indre menneske. Hun hevdet at vitenskapen kunne være like dogmatisk som en religion. Ved å benekte den spirituelle verden, uten å kunne motbevise dens eksistens, hadde vitenskapen forrådt sin egen vitenskapelige metode.

Bindet om religion eksponerer det hun betraktet som hykleriet innenfor ulike religiøse retninger og sekter. De hadde ifølge Blavatsky forvillet seg fra deres felles opprinnelse og felles spirituelle røtter.

*Den avslørte Isis* hevder at sann religion og sann vitenskap ikke er motsetninger, men utfyller og beriker hverandre. Alle religioner springer ut av en felles sannhet, og de sanne innviede i alle religioner har til alle tider vært klar over dette, hevdes det.

## Referanser




## Litteratur
*
*
*
*
*
*
Gul eikevikler

**Gul eikevikler** (*Aleimma loeflingiana*) er en sommerfugl som tilhører familien viklere (Tortricidae).

## Utseende
En middelsstor (vingespenn 14 – 18 mm), forholdsvis kraftig vikler. Forvingen er nokså variabel i fargen, grunnfargen er gjerne gulbrun. Vingespissen er markert og spissvinklet. Forvingen kan ha tallrike, rødbrune tverrlinjer eller bredere, mørke tverrbånd eller flekker. Bakvingen er lyst gråbrun. Larven er gulbrun eller grågrønn, med spredte, svarte flekker og ganske lange børster.

## Levevis
Arten er knyttet til eik (*Quercus* spp.) og larven utvikler seg inne i et sammenrullet eikeblad rundt midtsommer. De voksne sommerfuglene flyr i juli – august.

## Utbredelse
Den er utbredt i Europa, unntatt lengst i nord. I Norge finnes den langs kysten til Sogn og Fjordane.

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/a/aleimma_loeflingiana.html
* *Aleimma loeflingiana* på UK moths: https://web.archive.org/web/20071019042946/http://ukmoths.org.uk/show.php?bf=1032
* Fauna Europaea Web Service, utbredelsesdatabase for europeiske dyr: http://www.faunaeur.org/full_results.php?id=365128
## Eksterne lenker
*
Rød flatvikler

**Rød flatvikler** (*Acleris holmiana*) er en sommerfugl som tilhører familien viklere (Tortricidae).

## Utseende
En liten (vingespenn 12 – 15&nbsp;mm), rødbrun vikler. Arten kjennes lett på at den har en stor, trekantet, skinnende hvit flekk ved framkanten av forvingen. Denne har også blålige tverrlinjer. Bakvingen er lyst gråbrun.

## Levevis
Larven lever på busker og trær i rosefamilien, blant andre epletre, hagtorn, slåpetorn og rogn. Larven utvikler seg innenfor en innrullet bladkant. De voksne sommerfuglene flyr om natten i juli – august og kommer gjerne til lys. De skremmes også lett opp om dagen.

## Utbredelse
Den er utbredt over hele Europa unntatt lengst i nord. I Norge er den funnet nord til Hordaland, og dessuten i Sør-Trøndelag.

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/a/acleris_holmiana.html
* *Acleris holmiana* på UK moths: https://web.archive.org/web/20071108183508/http://www.ukmoths.org.uk/show.php?bf=1037
* Fauna Europaea Web Service, utbredelsesdatabase for europeiske dyr: http://www.faunaeur.org/full_results.php?id=365064

## Eksterne lenker
*
Lønneblomstflatvikler

**Lønneblomstflatvikler** (*Acleris forsskaleana*) er en sommerfugl som tilhører familien viklere (Tortricidae).

## Utseende
En liten (vingespenn 12 – 15&nbsp;mm), lyst brungul vikler. Forvingen har en mørk, V-formet tverrlinje og mørk ytterkant, ellers tallrike, smale, brune tverrlinjer. Sammen med brunlige vingeårer danner disse et nettmønster. Larven er gulaktig, delvis gjennomsiktig slik at de mørkt grønnlige tarmene skinner gjennom. Hodekapselen er knapt mørkere enn resten av larven.

## Levevis
Arten er knyttet til lønn (*Acer* spp.). Larvene lever først på sammenspunne blomster, siden inne i et sammenrullet blad. De voksne sommerfuglene flyr om kvelden og natta i juli – august.

## Utbredelse
Den er utbredt over det meste av Europa, unntatt lengst i nord, og finnes også i Nord-Amerika. I Norge er den funnet spredt nord til Sør-Trøndelag.

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/a/acleris_forsskaleana.html
* *Acleris forsskaleana* på UK moths: https://web.archive.org/web/20071018175048/http://ukmoths.org.uk/show.php?bf=1036
* Fauna Europaea Web Service, utbredelsesdatabase for europeiske dyr: http://www.faunaeur.org/full_results.php?id=365065
## Eksterne lenker
*
Granflatvikler

**Granflatvikler** (*Acleris abietana*) er en sommerfugl som tilhører familien viklere (Tortricidae).

## Utseende
En ganske stor (vingespenn 18 – 25&nbsp;mm), brunspraglete vikler. Forvingene er ganske utvidet nær roten (markerte "skuldre") og nesten rektangulære.
De er spraglet i brunt eller gråbrunt. Bakvingen er lyst brunlig.

## Levevis
Larvene lever på granbar, der de utvikler seg mellom sammenspunnet bar i juli – august.

## Utbredelse
Den har en forholdsvis begrenset utbredelse i Nord- og Øst-Europa.
I Norge er den utbredt nord til Hordaland og den nordlige delen av Oppland.

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/a/acleris_abietana.html
* Fauna Europaea Web Service, utbredelsesdatabase for europeiske dyr: http://www.faunaeur.org/full_results.php?id=365071

## Eksterne lenker
*
Blåbærflatvikler

**Blåbærflatvikler** (*Acleris maccana*) er en sommerfugl som tilhører familien viklere (Tortricidae).

## Utseende
En ganske stor (vingespenn 19 – 25&nbsp;mm), mer eller mindre brunlig vikler. Forvingen er utvidet nær roten (markerte "skuldre") og nærmest rektangulære. Fargen er svært variabel, den kan være nærmest ensfarget brun eller hvit med brune tegninger. Vanligvis er det en bred, trekantet, brunlig flekk ved framkanten. Bakvingen er brunhvit.

## Levevis
Arten har larver som lever mellom sammenspunne blader av blåbær (*Vaccinium myrtillus*) eller blokkebær (*Vaccinium uliginosum*). De utvikler seg i juli – august.

## Utbredelse
Den er utbredt i det meste av Europa, unntatt den sørligste delen, og det nordlige Nord-Amerika. I tillegg finnes den ved Stillehavet i Nordøst-Asia.
Den finnes trolig over hele Norge.

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/a/acleris_maccana.html
* Fauna Europaea Web Service, utbredelsesdatabase for europeiske dyr: http://www.faunaeur.org/full_results.php?id=365073
## Eksterne lenker
*
Lønnebladflatvikler

**Lønnebladflatvikler** (*Acleris sparsana*) er en sommerfugl som tilhører familien viklere (Tortricidae).

## Utseende
En nokså stor (vingespenn 18 – 22&nbsp;mm), lyst gråspraglete måler. Forvingen er utvidet nær roten (markerte "skuldre") og nesten rektangulær. Den er mer eller mindre gråspraglete, noen ganger med en stor, brunlig flekk ved framkanten. Bakvingen er lysgrå.

## Levevis
Arten har larver som lever mellom sammenspunne blader av lønn (*Acer* spp.), bøk (*Fagus sylvatica*) og andre løvtrær. De voksne sommerfuglene flyr i august – oktober.

## Utbredelse
Den er utbredt i Europa østover til Kaukasus.
I Norge er den funnet nord til Sør-Trøndelag.

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/a/acleris_sparsana.html
* *Acleris sparsana* på UK moths: https://web.archive.org/web/20071025053607/http://www.ukmoths.org.uk/show.php?bf=1041
* Fauna Europaea Web Service, utbredelsesdatabase for europeiske dyr: http://www.faunaeur.org/full_results.php?id=365074
## Eksterne lenker
*
Nettflatvikler

**Nettflatvikler** (*Acleris rhombana*) er en sommerfugl som tilhører familien viklere (Tortricidae).

## Utseende
En middelsstor (vingespenn 14 – 19&nbsp;mm), gulaktig måler. Palpene er nokså lange og stikker fram foran hodet som et kort nebb. Forvingen er utvidet ved roten, når sommerfuglen hviler er den klokkeformet i omriss. Vingens ytterkant er tydelig innbuktet bak vingespissen slik at vingen er markert sigdformet, dette er et godt artskjennetegn. Vingen er lyst brungul til rødbrun, med tallrike, smale, brune tverrlinjer som sammen med mørke vingeårer danner et nettmønster. Noen ganger er det en mørk, trekantet tegning i vingens ytre del. Bakvingen er brunhvit. Larven er brungul med korte, lyse børster. Hodekapselen er rødbrun, beina mørke.

## Levevis
Larven lever på mange ulike busker og løvtrær, blant andre epletrær, hagtorn og slåpetorn. De voksne sommerfuglene flyr om natten i august – oktober.

## Utbredelse
Den er utbredt over hele Europa og de vestligste delene av Asia østover til Lilleasia og Turkmenistan.
I Norge er den funnet nord til Møre og Romsdal.

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/a/acleris_rhombana.html
* *Acleris rhombana* på UK moths: https://web.archive.org/web/20071025054443/http://www.ukmoths.org.uk/show.php?bf=1042
* Fauna Europaea Web Service, utbredelsesdatabase for europeiske dyr: http://www.faunaeur.org/full_results.php?id=365075
## Eksterne lenker
*
Konkavflatvikler

**Konkavflatvikler** (*Acleris emargana*) er en sommerfugl som tilhører familien viklere (Tortricidae). Denne arten har nylig vist seg å omfatte to arter, *Acleris emargana* og grå flatvikler (*Acleris effractana*). De to artene, som begge finnes i Norge, lar seg ikke skille på ytre utseende alene.

## Utseende
En nokså stor (vingespenn 17–25&nbsp;mm), brunlig eller gråaktig vikler. Denne arten og grå flatvikler (*Acleris effractana*) kjennes lett på at forvingens framkant er markert, rundt innbuktet i den ytre delen, det ser ut som om en bit er skåret ut av vingen. Det to artene kan ikke skilles på ytre utseende, man må undersøke kjønnsorganene for å skille dem. Ytterkanten av forvingen er også noe innbuktet slik at vingespissen er sigdformet. Vingen har et litt utydelig, mørkere nettmønster. Bakvingen er brunhvit.

## Levevis
Arten utvikler seg under den innrullede kanten på et blad av selje (*Salix caprea*). Den kan også finnes på osp og bjørk. De voksne sommerfuglene flyr i juli – september.

## Utbredelse
Den er vidt utbredt over hele den palearktiske sone (Nord-Afrika, Europa og det nordlige Asia) og det meste av Nord-Amerika nord for Mexico.
Den finnes over hele Norge.

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. 
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/a/acleris_emargana.html
* *Acleris emargana* på UK moths: https://web.archive.org/web/20071025100702/http://www.ukmoths.org.uk/show.php?bf=1062
* Fauna Europaea Web Service, utbredelsesdatabase for europeiske dyr: http://www.faunaeur.org/full_results.php?id=365077

## Eksterne lenker
*
Páll á Reynatúgvu

**Páll á Reynatúgvu** (født 26. juli 1967 i Tórshavn) er en færøysk politiker (Tj.) fra Sandur.

Han var innvalgt på Lagtinget fra Sandoy fra 1998 til 2008. I 2008 ble Færøyene én valgkrets, og Páll á Reynatúgvu ble 1. varamann for sitt parti. Han møtte det første halve året fast for Høgni Hoydal, som var medlem av Færøyenes regjering. Fra 2011 til 2019 var han på nytt innvalgt på eget mandat. Som lagtingsmann hadde han Sandoyartunnilin som fanesak. Páll á Reynatúgvu var Lagtingets formann fra 2015 til 2019. Fra 2021 møter han som varamann på Lagtinget, så lenge Kristina Háfoss har permisjon.

Páll á Reynatúgvu var formann i Lagtingets velferdskomité fra 1998 til 2002. Fra 2002 til 2003 var han Færøyenes sosialminister i et kortvarig regjeringssamarbeid under ledelse av Anfinn Kallsberg.

Han har også vært kommunepolitiker. Han var borgermester i Sands kommuna fra 2001 til 2002 og fra 2003 til 2009 og styreformann i kraftselskapet SEV fra 2009 til 2011.

Han var først kjent som fotballspiller. Han var midtbanespiller på B71 Sandoy, som ble cupvinnere i 1993. Det året ble han også tatt ut på Færøyenes herrelandslag i fotball og spilte fire kvalifiseringskamper til VM i 1994. Han er utdannet fysioterapeut med videreutdannelse i ledelse og pedagogikk.

## Referanser
Jordbærflatvikler

**Jordbærflatvikler** *Acleris comariana* er en sommerfugl som tilhører familien viklere (Tortricidae). Det normerte norske navnet viser til at den viktigste næringsplanten er jordbær, i tillegg til noe myrhatt.

## Utseende
En middelsstor (vingespenn 14 – 16&nbsp;mm), mer eller mindre brunlig vikler. Den er ganske variabel i fargen, men har nesten alltid en stor, trekantet, mørk flekk ved framkanten av forvingen. Når sommerfuglen hviler, virker den ganske flat med klokkeformet omriss. Arten er vanskelig å skille fra buskflatvikler (*Acleris laterana*) på utseendet alene.

## Levevis
Larven lever på jordbær *Fragaria* spp., både ville og dyrkede, og på myrhatt *Comarum palustre*. Den lever mellom sammenspunne blader, og kan gjøre noe skade i jordbærdyrking. Arten har to generasjoner hvert år, de voksne sommerfuglene flyr i juni – juli og i oktober – november.

## Utbredelse
Arten finnes over det meste av Europa, unntatt i sørøst, og også i Kina, Japan, Øst-Sibir, Korea og Nord-Amerika. Det er uklart om den også finnes i de vestlige delene av Asia.
I Norge er den funnet nord til Troms.

## Referanser




## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/a/acleris_comariana.html
* *Acleris comariana* på UK moths: https://web.archive.org/web/20071028234953/http://www.ukmoths.org.uk/show.php?bf=1039
* Fauna Europaea Web Service, utbredelsesdatabase for europeiske dyr: http://www.faunaeur.org/full_results.php?id=365068
## Eksterne lenker
*
Buskflatvikler

**Buskflatvikler** (*Acleris laterana*) er en sommerfugl som tilhører familien viklere (Tortricidae).

## Utseende
En forholdsvis stor (vingespenn 15 – 20&nbsp;mm) vikler. Den er ganske variabel, men forvingen har nesten alltid en ganske bred, rødlig, trekantet til trapesformet flekk ved framkanten. Arten kan være vanskelig å skille fra jordbærflatvikler (*Acleris comariana*), noen ganger må man undersøke kjønnsorganene for å bestemme de to artene. Om man har klekt dem fra larver, er saken klar, for artene har ulike vertsplanter. Dessuten faller buskflatviklerens flygetid gjerne mellom flyhetidene for jordbærflatviklerens to generasjoner.

## Levevis
Arten utvikler seg inne i et sammenrullet blad av ulike busker, blant andre viere, blåbær, blokkebær, bringebær, slåpetorn og rogn. De voksne sommerfuglene flyr i august – september.

## Utbredelse
Den er utbredt over hele Europa og også ved Stillehavet i Øst-Asia.
I Norge er den vanlig nord til den sørlige delen av Nordland.

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/a/acleris_laterana.html
* *Acleris laterana* på UK moths: https://web.archive.org/web/20071106211914/http://www.ukmoths.org.uk/show.php?bf=1038
* Fauna Europaea Web Service, utbredelsesdatabase for europeiske dyr: http://www.faunaeur.org/full_results.php?id=365069

## Eksterne lenker
*
The Girl Next Door

***The Girl Next Door*** er en amerikansk komedie fra 2004. Den ble nominert til blant annet to MTV Movie Awards. Hovedrollene bestod av Elisha Cuthbert and Emile Hirsch, og filmen ble regissert av Luke Greenfield.

## Handlingsreferat
Matthew Kidman er en ambisiøs ung student, som nylig har blitt tatt opp ved Georgetown University, men han har ikke råd til å betale for utdannelsen sin. Den rolige tilværelsen hans endres plutselig når en vakker ung nabo, Danielle, flytter inn ved siden av ham. Matthew er vitne til at hun kler av seg fra vinduet hans. Når hun får øye på ham, kommer hun på besøk, banker på utgangsdøren deres, og presenterer seg for foreldrene hans. De foreslår for Matthew at han skal vise Danielle rundt i byen. Men Danielle tvinger Matthew til ham å løpe naken over gaten som hevn.

Matthew og Danielle knytter bånd gjennom flørtende oppførsel, inkludert at de nakenbader i svømmebassenget til Matthews rektor. Under en fest finner Matthew endelig mot til å kysse Danielle. Men hans venn Eli forteller ham at Danielle er en erotisk film-skuespillerinne. Danielle, fornærmet, innser at Matthew har oppdaget fortiden hennes, og forholdet deres avsluttes. Matthew forsøker senere å be om unnskyldning og skape forsoning. Men Danielle tror at hun aldri kan  klare å unnslippe fortiden sin, og bestemmer seg for å gå tilbake til den erotiske film-industrien.

Matthew reiser etter Danielle til Las Vegas. Kelly, en voksenfilm-produsent og Danielles tidligere kjæreste, advarer Matthew om ikke å forstyrre film-virksomheten deres. Matthew ignorerer ham, og overbeviser Danielle om å forlate industrien og begynne forholdet deres på nytt. Men noen få dager senere dukker en rasende Kelly opp, og bortfører Matthew fra skolen hans, angriper ham fysisk og sier at Danielles unnlatelse fra å filme har kostet Kelly 30 000 dollar. Kelly tilbyr å la Matthew slette hennes gjeld ved å stjele fra porno-mogulen Hugo Posh.

## Skuespillere

* Emile Hirsch som Matthew Kidman
* Elisha Cuthbert som Danielle / Athena
* Timothy Olyphant som Kelly
* James Remar som Hugo Posh
* Chris Marquette som Eli Brooks
* Paul Dano som Klitz
* Ulysses Lee som Samnang
* Harris Laskawy som rektor Salinger
* Olivia Wilde som Kellie.
* Amanda Swisten som April
* Sung-Hi Lee som Ferrari
* Timothy Bottoms som Mr. Kidman
* Donna Bullock som Mrs. Kidman
* Jacob Young som Hunter
* Luther Reigns som Mule

## Eksterne lenker
*
Krossvedflatvikler

**Krossvedflatvikler** (*Acleris schalleriana*) er en sommerfugl som tilhører familien viklere (Tortricidae).

## Utseende
En middelstor (vingespenn 15 – 20&nbsp;mm), brun vikler. Forvingen er rektangulær på form, forholdsvis smal, fargen varierer mye. Ofte er det en mørk, trekantet flekk ved framkanten. Bakvingen er blekbrun.

## Levevis
Larvene utvikler seg mellom sammenrullede blader av krossved (*Viburnum* spp.). De voksne sommerfuglene flyr i august – oktober før de overvintrer og flyr igjen en periode om våren.

## Utbredelse
Den er vidt utbredt over hele den palearktiske sone (Nord-Afrika, Europa og det nordlige Asia) og det meste av Nord-Amerika nord for Mexico.
I Norge er den funnet på Sørlandet og det sørlige Østlandet, dessuten i Møre og Romsdal og Sør-Trøndelag.

## Referanser




## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/a/acleris_schalleriana.html
* *Acleris schalleriana* på UK moths: https://web.archive.org/web/20111016181925/http://ukmoths.org.uk/show.php?bf=1047
* Fauna Europaea Web Service, utbredelsesdatabase for europeiske dyr: http://www.faunaeur.org/full_results.php?id=365081

## Eksterne lenker
*
Heggflatvikler

**Heggflatvikler** (*Acleris umbrana*) er en sommerfugl som tilhører familien viklere (Tortricidae).

## Utseende
En nokså stor (vingespenn 18 – 23&nbsp;mm), rødbrunlig måler. Forvingen er rødbrun, med en markert, mørk lengdestrek som går ut til vingespissen, som er markert, men ikke sigdformet. Rundt midten av vingen er det et tverrbånd av lysgrå, oppstående skjell. Bakvingen er brunhvit.

## Levevis
Arten lever på blader av hegg, hagtorn, rogn og andre busker og løvtrær. De voksne sommerfuglene flyr fra juli til senhøsten, overvintrer så og flyr igjen en periode om våren.

## Utbredelse
Den er utbredt i Nord- og Mellom-Europa og dessuten i Ussuri-området i Sibir.
I Norge er den kjent fra Østlandet og fra den indre delen av Møre og Romsdal.

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/a/acleris_umbrana.html
* *Acleris umbrana* på UK moths: https://web.archive.org/web/20071018213311/http://ukmoths.org.uk/show.php?bf=1052
* Fauna Europaea Web Service, utbredelsesdatabase for europeiske dyr: http://www.faunaeur.org/full_results.php?id=365083

## Eksterne lenker
*
Most Likely You’ll Go Your Way (And I’ll Go Mine)

"**Most Likely You Go Your Way (And I'll Go Mine)**" er det første sporet på den andre platen på Bob Dylans studioalbum *[[Blonde on Blonde]]* fra 1966. Albumet er hans syvende. 

Sangen består av tre vers med en bridge etter andre vers. Den er gjort i en bluesstil, med moderat tempo. Den ble innspilt i Columbia Recording Studios i Nashville, Tennessee sammen med lokale musikere; Wayne Moss, Charlie McCoy, Kenneth Buttrey, Hargus Robbins, Jerry Kennedy, Joe South, Bill Aikins, Henry Strzelecki, og Jamie Robertson. På innspillingen brukes brassinstrumenter, piano, gitar, munnspill, bass-gitar, trommer, og orgel. Teksten handler om en mann som har gått lei av den konstante gjetningen om sin partners følelser og som går videre i livet snarere enn å kjempe med partnerens uforutsigbarhet. Sangen presenterer en følelse av forandring og bevegelse som var et av varemerkene til 1960-tallet. Denne sangen har en svingende rytme og er representativ for albumets lydbilde som en helhet. 

"Most Likely You Go Your Way (And I'll Go Mine)" fikk stor oppmerksomhet da den ble hyppig bruk som konsertåpner og ekstranummer under Bob Dylan og The Band's 1974 turne. Et opptak fra en av disse opptredene ble brukt som første spor på det konsertalbumet senere det året; *[[Before the Flood]]*. På denne versjonen, roper Dylan ut siste ordet i vært vers, men gjorde ikke alltid dette på denne turnéen. Sangen ble utgitt som en single, men gjorde det dårlig på listene, den nådde kun nummer #66 på Billboard Hot 100.

## 2007-versjon
Mark Ronson omarbeidet og remikset sangen til promoteringsformål i forbindelse med utgivelsen av Dylans samlealbum fra 2007, *[[Dylan (album, 2007)|Dylan]]*. Selv om den ikke var med på albumet, ble denne versjonen utgitt som en online-single. En tilhørende musikkvideo hadde premiere på albumets offisielle nettside, https://web.archive.org/web/20080915080026/http://www.dylan07.com/.

## Coverversjoner
Patti LaBelle covret sangen på sitt solo-debutalbum fra 1977.

Todd Rundgren har covret sangen.

The Yardbirds covret den på en single. Den finnes på BBC Sessions albumet deres.

Mudcrutch covret sangen flere ganger under sin 2008-turné
Timo Simonlatser

**Timo Simonlatser** (født 17. mai 1986 i Rakvere) er en estisk langrennsløper, som har sin styrke i sprint. Han bor i Tamsalu og representerer skiklubben *Skiclub Tamsalu AO*. 

Simonlatser debuterte i verdenscupen i sesongen 2005/06 på sprinten i Otepää. Han tok sine første verdenscuppoeng ved å bli nummer 18 på sprinten i Kuusamo en sesong senere. Simonlatser deltok på sprinten under VM i 2007 og 2009, og han tok henholdsvis 24.-plass og 39.-plass. 

Hans beste sesong i verdenscupen sammenlagt var sesongen 2006/07, hvor han ble nummer 82 sammenlagt og nummer 38 i sprintcupen. Hans beste enkeltresultat i verdenscupen er to 12.-plasser på sprinten i Otepää i sesongen 2007/08 og sprinten i Düsseldorf i sesongen 2008/09. I tillegg har han en sjuendeplass på sprinten i Praha fra Tour de Ski 2007/08 (bildet).

## Referanser


## Eksterne lenker
* 
* Resultatoversikt hos Det estiske skiforbundet (engelsk)
Slåpetornflatvikler

**Slåpetornflatvikler** (*Acleris cristana*) er en sommerfugl som tilhører familien viklere (Tortricidae).

## Utseende
Den er nokså stor (vingespenn 18–24&nbsp;mm), med nokså smalvinget vikler. Denne variable arten er nokså lett å kjenne fra andre viklere, men ligner mye på viklerspinnere i slekten *[[Nycteola]]*  (Noctuidae). Palpene er nokså lange og stikker fram foran hodet som et nebb. Forvingen er utvidet ved roten og rektangulær. Fargen er brunlig, gulaktig, hvit eller gråaktig, svært variabel. Bakvingen er lysbrun.

## Levevis
Arten har larver som lever på en rekke ulike busker og løvtrær. De utvikler seg i juni – juli. De voksne sommerfuglene flyr fra august til november, og igjen etter overvintring i mars – mai.

## Utbredelse
Arten er utbredt i Europa, unntatt i nordøst, og i det nordlige Asia. I Norge finnes den bare langs kysten vest til Aust-Agder.

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/a/acleris_cristana.html
* *Acleris cristana* på UK moths: https://web.archive.org/web/20071030081142/http://www.ukmoths.org.uk/show.php?bf=1054
* Fauna Europaea Web Service, utbredelsesdatabase for europeiske dyr: http://www.faunaeur.org/full_results.php?id=365084
## Eksterne lenker
*
Marmorflatvikler

**Marmorflatvikler** (*Acleris variegana*) er en sommerfugl som tilhører familien viklere (Tortricidae).

## Utseende
En middelsstor (vingespenn 13 – 18&nbsp;mm), nokså smalvinget vikler, ganske variabel i fargen. Forvingen er noe utvidet ved roten. Typisk er den indre tredjedelen gråhvit med en brun flekk ved bakkanten, de ytterste to tredjedelene brunaktig, men arten kan variere mye. Bakvingen er lysgrå.

## Levevis
Arten har larver som lever mellom sammenrullede blader av busker i rosefamilien (Rosaceae), særlig roser (*Rosa* spp.). De voksne sommerfuglene flyr om natten i juli – september og kommer gjerne til lys.

## Utbredelse
Arten er vidt utbredt og finnes i Nord-Afrika, Europa (unntatt lengst i nord), det nordlige Asia og i Nord-Amerika. I Norge er den funnet nord til Troms.

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/a/acleris_variegana.html
* *Acleris variegana* på UK moths: https://web.archive.org/web/20071031063900/http://www.ukmoths.org.uk/show.php?bf=1048
* Fauna Europaea Web Service, utbredelsesdatabase for europeiske dyr: http://www.faunaeur.org/full_results.php?id=365085
## Eksterne lenker
*
Mjødurtflatvikler

**Mjødurtflatvikler** (*Acleris aspersana*) er en sommerfugl som tilhører familien viklere (Tortricidae).

## Utseende
En liten til middelsstor (vingespenn 11 – 16&nbsp;mm), gulbrun vikler, en av de minste *[[Acleris]]-*artene. Forvingene er rektangulære med markerte vingespisser, ytterkanten litt innbuktet slik at vingen blir svakt sigdformet. Vingene er gulbrune med et svakt nettmønster, ofte med noen mørkere tegninger. Bakvingen er lyst gråbrun med mørkere årer.

## Levevis
Larvene lever mellom sammenspunne blader av, helst urteaktige, planter i rosefamilien, for eksempel mjødurt og myrhatt. De voksne sommerfuglene flyr i juli – august.

## Utbredelse
Den er utbredt i Europa, unntatt lengst i sør, og i det nordlige Asia. I Norge forekommer den nord til Troms.

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/a/acleris_aspersana.html
* *Acleris aspersana* på UK moths: https://web.archive.org/web/20071029065025/http://www.ukmoths.org.uk/show.php?bf=1043
* Fauna Europaea Web Service, utbredelsesdatabase for europeiske dyr: http://www.faunaeur.org/full_results.php?id=365086

## Eksterne lenker
*
Storfosen

**Storfosen** har flere betydninger:

* Tidligere navn på øya Storfosna i Ørland
* Storfosen gods, herregård på Storfosna
Sumpflatvikler

**Sumpflatvikler** (*Acleris shepherdana*) er en sommerfugl som tilhører familien viklere (Tortricidae).

## Utseende
En middelsstor (vingespenn 13 – 16&nbsp;mm), rødbrun vikler. Forvingen er rektangulær, langs ytterkanten svakt sigdformet. Den har et nettmønster dannet av smale, brune tverrlinjer og mørke vingeårer. Bakvingen er brunhvit med brun ytterkant. Arten ligner mye på mjødurtflatvikler (*Acleris aspersana*  ), og har også de samme næringsplantene som denne, men er i gjennomsnitt litt større.

## Levevis
Arten har larver som lever mellom sammenspunne skudd av mjødurt (*Filipendula ulmaria*). De voksne sommerfuglene flyr i august – september.

## Utbredelse
Arten er utbredt i Mellom- og Nord-Europa og i det nordlige Asia. I Norge er den sjelden og bare funnet langs kysten vestover til Vest-Agder. Den ble vurdert som Nær truet (NT) i Norsk rødliste for arter fra 2010.

## Referanser




## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/a/acleris_shepherdana.html
* *Acleris shepherdana* på UK moths: https://web.archive.org/web/20111016131138/http://ukmoths.org.uk/show.php?bf=1046
* Fauna Europaea Web Service, utbredelsesdatabase for europeiske dyr: http://www.faunaeur.org/full_results.php?id=365087

## Eksterne lenker
*
Storfosen gods

**Storfosen gods** er en herregård og en jordbrukseiendom på øya Storfosna i Ørland kommune.

Gården har en kjent historie tilbake til 1170-årene, da Ivar Horte nevnes som eier. I borgerkrigstiden lot hertug Skule oppføre en kirke på gården; kirken forsvant en gang før 1589, men restene av en mur finnes fortsatt. Fru Inger til Austrått satt som enke fra 1524. Etter Niels Lykkes død i 1535 ble gården krongods. Fra 1617 eide Jens Bjelke gården og Austråttborgen og eiendommen fulgte hans etterfølgere, inkludert Ove Bjelke, inntil 1703. I løpet av 1800-tallet ble det anlagt garveri, brenneri og meieri på gården. NS-mannen Frederik Prytz var eier fra 1933 til 1944 og drev betydelig oppdyrking. Gårdens husmannsplasser ble solgt til oppsitterne fra 1920-tallet.

Erlend Skattem kjøpte gården i 1969. Gården ble drevet med melke- og kjøttproduksjon og med jaktturisme. Gården er også engasjert i havbruk, vindkraft og hytteutbygging. Skattem er grunnlegger av mikropartiet Norsk Republikansk Allianse som stilte ved stortingsvalgene i 2005 og 2009. Han overlot gården til sønnen Dag Skattem. Dags kone Siv Aida Rui Skattem var tredjekandidat for Fremskrittspartiet i Sør-Trøndelag ved stortingsvalget 2009. I 2011 ble gården overtatt av eiendomsinvestor og storviltjeger Øyvind Christensen gjennom et aksjeselskap.

## Litteratur
* Kristine Stabell (1878–1965). «Minner fra min barndom på Storfosna». I: *Årbok for Fosen* 1998

## Eksterne lenker
* yrjarheimbygdslag.no: Gårder i Ørland , med utdypende liste over eiere
* storfosengods.no
*
Polarflatvikler

**Polarflatvikler** (*Acleris arcticana*) er en sommerfugl som tilhører familien viklere (Tortricidae).

## Utseende
En middelsstor (vingespenn 13 – 16&nbsp;mm), nokså smalvinget, gråbrun-spraglete vikler. Forvingen er rektangulær med avrundede hjørner, spraglete i grått og brunt. Bakvingen er lyst gråbrun.

## Levevis
Det er en nordlig art som har larver som lever på blant annet lappvier. Larven utvikler seg i juli.

## Utbredelse
Arten er kjent fra det nordlige Fennoskandia og fra Nord-Amerika. I Norge er den bare kjent fra Hedmark, Oppland og Sør-Trøndelag.
## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: Acleris arcticana  (Insecta: Lepidoptera: Tortricidae)
* Fauna Europaea Web Service, utbredelsesdatabase for europeiske dyr: Fauna Europaea : Taxon Details

## Eksterne lenker
*
Seljeflatvikler

**Seljeflatvikler** (*Acleris hastiana*) er en sommerfugl som tilhører familien viklere (Tortricidae).

## Utseende
En middelsstor til stor (vingespenn 17 – 24&nbsp;mm) vikler med rektangulære, nokså smale vinger. Den ligner på viklerspinnere (*[[Nycteola]]* spp., Nolidae). Forvingen er utvidet ved roten, smalt rektangulær. Ytterkanten er ganske svakt innbuktet og vingen er dermed litt sigdformet ytterst. Fargen er meget variabel, mer eller mindre brunlig eller hvitaktig med svarte, brune, gule, røde eller hvite flekker og bånd. Bakvingen er lysbrun.

## Levevis
Larven lever mellom sammenspunne blader av selje eller osp. Den lager et rørformet hylster av blader. Larven er aktiv i juli – august, de voksne sommerfuglene flyr i september – oktober.

## Utbredelse
Arten er utbredt over praktisk talt hele Europa og finnes også i det nordlige Asia og Nord-Amerika. I Norge er den vanlig nord til den sørlige delen av Nordland.
## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/a/acleris_hastiana.html
* *Acleris hastiana* på UK moths: https://web.archive.org/web/20071031063236/http://www.ukmoths.org.uk/show.php?bf=1053
* Fauna Europaea Web Service, utbredelsesdatabase for europeiske dyr: http://www.faunaeur.org/full_results.php?id=365089 
## Eksterne lenker
*
Flathale-husgekko

**Flathale-husgekko** er en vanlig gekko i Sørøst-Asia. Den er en tilpasningsdyktig art, som ofte finnes i bebyggelse, og som utnytter at insekter blir lokket mot kunstig lys. Den flattrykte halen gjør den lett å skille fra andre husgekkoer i området. Om natta er den ensfarget i en lys farge, men om dagen har den mørke striper.

Utbredelsen omfatter Nepal, Bhutan, India (i Himalaya og på Nikobarene), Kina, Burma, Thailand, Malaysia, Kambodsja, Vietnam, Indonesia og Filippinene. Den har spredt seg med menneskelig hjelp til Florida i USA.

Det vitenskapelige navnet var inntil nylig *Cosymbotus platyurus*, men den er nå flyttet til slekten *[[Hemidactylus]]*.

## Eksterne lenker
* 
* Lizards of Southeast Asia: Flat-tailed Gecko – ''Cosymbotus platyurus''
* FWC: Asian Flattail House Gecko ''Cosymbotus platyurus'' 
* CalPhotos: ''Cosymbotus platyurus''
Someday Baby

**«Someday Baby»** er en Grammy Award-vinnende sang av Bob Dylan og er det femte sporet på det Grammy Award-vinnende albumet *[[Modern Times (Bob Dylan album)|Modern Times]]* fra 2006. En promo CD ble også utgitt med albumversjonen av sangen og en redigert kortere versjon.

Sangen nådde nummer #98 på *[[Billboard (magazine)|Billboard]]'s* Pop 100 singles chart, og ble brukt i en fremstående **[[iPod]] + [[iTunes Store|iTunes]]** reklame som ble sendt rundt tiden *Modern Times* ble utgitt, i tidlig september 2006. Denne sangen var nummer 37 på *[[Rolling Stone]]*'s liste over de 100 beste sangene i 2008.

Denne formen av sangen er basert på «Trouble No More», en folk/blues-sang skrevet av Muddy Waters og popularisert av the Allman Brothers Band, som igjen var basert på «Someday Baby Blues» av Sleepy John Estes og popularisert av Big Maceo som «Worried Life Blues».
En alternativ versjon av sangen dukket opp på det åttende tilskuddet i Dylan's Bootleg series, ''Tell Tale Signs''.

## Listeplasseringer

## Referanser
Kystflatvikler

**Kystflatvikler** (*Acleris hyemana*) er en sommerfugl som tilhører familien viklere (Tortricidae).

## Utseende

En middelsstor til ganske stor (vingespenn 14 – 20 mm), rødbrun vikler. Forvingen er forholdsvis smal med markert, men ikke sigdformet, spiss. Den er rødbrun, rundt midten går det en bred, mørk skråstrek fra framkanten omtrent halvveis til bakkanten. Rundt denne streken ligger det flekker av lysgrå skjell. Bakvingen er lyst brunlig.

## Levevis
Arten holder til på kystlynghei og larvene lever på røsslyng (*Calluna vulgaris*) og andre lyng-arter (*Erica* spp.). De voksne sommerfuglene klekker sent på høsten, men er lite aktive før de overvintrer. Arten gjemmer seg nede i lyngen og skremmes ikke lett opp.

## Utbredelse
Den er utbredt i Europa, bortsett fra den sørøstlige delen. I Norge er den funnet langs kysten nord til det sørlige Nordland.

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/a/acleris_hyemana.html
* *Acleris hyemana* på UK moths: https://web.archive.org/web/20090511150855/http://www.ukmoths.org.uk/show.php?bf=1055
* Fauna Europaea Web Service, utbredelsesdatabase for europeiske dyr: http://www.faunaeur.org/full_results.php?id=365092

## Eksterne lenker
*
Mørk ospeflatvikler

**Mørk ospeflatvikler** (*Acleris obtusana*) er en sommerfugl som tilhører familien viklere (Tortricidae).

## Utseende
En middelsstor (vingespenn 14 – 17&nbsp;mm), gråbrunt-spraglete vikler. Forvingen er jevnbred med avrundede hjørner. Den er gråbrunt-spraglet bortsett fra en brunsvart, oval flekk nær fremkanten omtrent midt på vingen og et par mindre, mørke flekker ved framkanten. Bakvingen er lyst gråbrun.

## Levevis
Arten har larver som utvikler seg på blader av osp (*Populus tremula*) på ettersommeren.

## Utbredelse
Arten er utbredt i Fennoskandia og Baltikum, og i et belte tvers over det nordlige Nord-Amerika. I Norge finnes den i innlandet nord til det nordlige Oppland.

## Referanser




## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/a/acleris_obtusana.html
* Fauna Europaea Web Service, utbredelsesdatabase for europeiske dyr: http://www.faunaeur.org/full_results.php?id=365096

## Eksterne lenker
*
Grå flatvikler

**Grå flatvikler** (*Acleris effractana*) er en sommerfugl som tilhører familien viklere (Tortricidae). Den er meget lik på konkavflatvikler (*Acleris emargana*) og har inntil nylig blitt forvekslet med denne. De to artene kan ikke skilles på ytre utseende, man må undersøke kjønnsorganene.

## Utseende
En ganske stor, gråaktig måler. Denne arten og konkavflatvikler (*Acleris emargana*) kjennes lett på at forvingen har en markert, rund innbutning i den ytre delen. Det ser ut som et rundt stykke er skåret ut av vingen. Ytterkanten er også markert innbuktet slik at vingen blir sigdformet.

## Levevis
Mye av biologien til denne arten er dårlig kjent fordi den er så vanskelig å skille fra den sannsynligvis vanligere arten konkavflatvikler. De voksne sommerfuglene flyr mellom juli og oktober. Larvene utvikler seg mellom sammenspundne blader av ulike vier-arter (Salix spp.).

## Utbredelse
Arten har en nordlig utbredelse i Europa og er kjent fra Storbritannia, Tyskland, Polen, Baltikum og de nordiske landene. Dessuten finnes den i Nord-Amerika. I Norge er den funnet spredt nord til Finnmark og forekommer sannsynligvis over hele landet.

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* *Acleris effractana* på UK moths: https://web.archive.org/web/20111017005741/http://ukmoths.org.uk/show.php?bf=1062a
* Fauna Europaea Web Service, utbredelsesdatabase for europeiske dyr: http://www.faunaeur.org/full_results.php?id=365078

## Eksterne lenker
*